Diari Oficial de la Generalitat Valenciana


Sumari del DOGV 3885, del 24-11-2000 (2000/9402)

DECRET 170/2000, de 14 de novembre, del Govern Valencià, pel qual s'accepta la cessió gratuïta de la propietat de les parcel·les de 2.310,57 i 1.976,71 metres quadrats, la superfície total del conjunt de les quals és de 4.287,28 metres quadrats, situades en el polígon número 5, carrer de Buñol, de Manises, destinades a la construcció d'una residència de la tercera edat, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3885

Data del DOGV
:   24-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9402


Data del document
:   14-11-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Manises
    * cultura regional
    * propietat immobiliària

DECRET 170/2000, de 14 de novembre, del Govern Valencià, pel qual s'accepta la cessió gratuïta de la propietat de les parcel·les de 2.310,57 i 1.976,71 metres quadrats, la superfície total del conjunt de les quals és de 4.287,28 metres quadrats, situades en el polígon número 5, carrer de Buñol, de Manises, destinades a la construcció d'una residència de la tercera edat, realitzada per l'ajuntament d'aquest municipi. [2000/F9402]
  
L'Ajuntament de Manises, en sessió plenària realitzada el dia 30 de novembre de 1999, acordà la cessió gratuïta a la Generalitat Valenciana de dues parcel·les de 2.310,57 i 1.976,71 metres quadrats, la superfície total del conjunt de les quals és de 4.287,28 metres quadrats, situades en el polígon número 5, carrer de Buñol, d'aquest municipi.
  
A proposta de la Conselleria de Benestar Social, s'iniciaren els tràmits legals oportuns per a l'acceptació i formalització de la cessió gratuïta de l'immoble.
  
La cessió es realitza amb la finalitat de destinar les parcel·les a la construcció d'una residència de la tercera edat.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià en la reunió del dia 14 de novembre de 2000,
  
DECRETE
  
Article 1
  
Acceptar la cessió gratuïta de la propietat de les parcel·les situades en el terme municipal de Manises, que a continuació es descriuen, aprovada per acord del Ple de l'esmentada corporació el dia 30 de novembre de 1999.
  
A. Descripció:
  
- Límits: nord, carrer de Buñol, sud, carrer dels Sants Just i Pastor; est, carrer de Jarafuel; i oest, parcel·la que, així mateix, es cedeix a la Generalitat Valenciana.
  
- Superfície: 2.310,57 metres quadrats.
  
- Destinació: equipament assistencial.
  
- Dades registrals: inscrita en el Registre de la Propietat de Paterna, tom 1.867, llibre 259 de Manises, foli 79, finca 25.589.
  
- Referència cadastral: no consta.
  
B. Descripció:
  
- Límits: nord, carrer de Buñol; sud, carrer de l'Olleria i carrer dels Sants Just i Pastor; est, parc urbà; i oest, parc urbà.
  
- Superfície: 1.976,71 metres quadrats.
  
- Destinació: Equipament assistencial.
  
- Dades registrals: inscrita en el Registre de la Propietat de Paterna, tom 1.867, llibre 259 de Manises, foli 97, finca 25.607.
  
- Referència cadastral: 7350301YJ177550001.
  
Article 2
  
La cessió gratuïta es realitza per l'Ajuntament de Manises amb la condició que en les parcel·les es construïsca una residència de la tercera edat.
  
Article 3
  
Elevar a escriptura pública la cessió i acceptació de les parcel·les cedides i procedir a la seua agrupació, totes les despeses seran a càrrec de la Generalitat Valenciana.
  
La parcel·la agrupada respon a la descripció següent:
  
- Límits: nord, carrer de Buñol; sud, carrer de l'Olleria i carrer dels Sants Just i Pastor; est, parc urbà; i oest, carrer de Jarafuel.
  
- Superfície: 4.287,28 metres quadrats.
  
- Destinació: equipament assistencial.
  
Article 4
  
Les parcel·les acceptades s'hauran d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 14 de novembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,